Obertes les inscripcions per a l’Escola de Nadal de Burjassot
2025-07-24

L’esperit nadalenc està envaint Burjassot i, des de l’Institut Municipal de Cultura i Joventut del municipi s’ha preparat, un any més, una més que divertida Escola de Nadal, projecte d’oci i temps lliure perquè els més xicotets de la família, gaudisquen d’activitats lúdiques durant les seues vacances nadalenques.

L’Escola de Nadal està dirigida a xiquets i xiquetes de 4 i 12 anys i les matrícules han començat ja, podent-se efectuar a través de la Seu Electrònica de l’IMCJB o presencialment, en el Servei d’Informació de la Casa de Cultura, de dilluns a divendres, sol·licitant cita prèvia.

L’Escola de Nadal se celebrarà els dies 26, 27 i 28 de desembre i també els dies 2, 3 i 4 de gener.

Amb places limitades, per a comoditat i conciliació de pares i mares, l’Escola de Nadal ofereix diferents horaris i preus. L’horari normal serà de 9h a 13:30h, amb un preu de 42 euros i l’horari especial serà de 8h a 9h i de 13.30 a 14.30 hores. En tots dos casos, caldrà sumar 9€ a cada horari especial al qual s’apunte als xiquets, ja siga al matí o al mig dia. En l’edició d’enguany no hi ha servei de menjador.

S’aplicarà un 50% de descompte a Famílies Nombroses i un 100% de descompte a Famílies Nombroses especials.

Més informació en htpp://cultura.burjassot.org, i en el telèfon 96 316 06 30.